2.9 การจัดการ

  1) โครงสร้างการจัดการ

 แผนผังการจัดองค์กร

  1.1 โครงสร้างกรรมการบริษัทฯ ประกอบด้วย คณะกรรมการและคณะกรรมการชุดย่อยทั้งหมด 4
  ชุด คือ

  1.1.1 คณะกรรมการบริษัท มีรายชื่อดังต่อไปนี้

  1. นายวัง ต้า เลียง ประธานกรรมการและกรรมการบริหาร

  2. ดร. อาจอง ชุมสาย ณ อยุธยา กรรมการอิสระและประธานกรรมการตรวจสอบ

  3. รศ. ดร. ปรีชา จรุงกิจอนันต์ กรรมการอิสระและกรรมการตรวจสอบ

  4. นายบรรจง จิตต์แจ้ง กรรมการอิสระและกรรมการตรวจสอบ

  5. ดาตุ๊ก ไซม่อน ชิม คอง ยิบ กรรมการอิสระ

  6. นายวัง ชาง ยิง กรรมการบริหาร

  7. นายสมชัย จงสวัสดิ์ชัย กรรมการผู้จัดการ

  8. นายอำพล สิมะโรจนา กรรมการบริหาร

  9. น.ส.อัญชลี สืบจันทศิริ กรรมการบริหาร

  รายละเอียดข้อมูลของคณะกรรมการและผู้บริหารของบริษัทฯ ปรากฏอยู่ในเอกสารแนบ 1
  และรายชื่อของกรรมการในบริษัทย่อย ปรากฏอยู่ในเอกสารแนบ 2

ขอบเขตหน้าที่และความรับผิดชอบของคณะกรรมการบริษัทฯ

1.  คณะกรรมการมีส่วนร่วมในการตัดสินใจ หรือให้ความเห็นชอบในการกำหนดวิสัยทัศน์ ภารกิจ
    กลยุทธ์ เป้าหมาย และแผนธุรกิจของบริษัทฯ

2.  คณะกรรมการควบคุมกำกับดูแลให้ฝ่ายบริหารดำเนินการให้เป็นไปตามแผนธุรกิจ
    เพื่อบรรลุถึงเป้าหมายและเพิ่มความมั่งคั่งแก่ผู้ถือหุ้น

3.  คณะกรรมการได้จัดให้บริษัทฯมีระบบการควบคุมภายใน การตรวจสอบภายใน
    และมาตรการการบริหารความเสี่ยง
    รวมทั้งมีการติดตามการดำเนินการในเรื่องดังกล่าวอย่างสม่ำเสมอ

4.  คณะกรรมการเป็นผู้พิจารณากำหนดบทบาทหน้าที่
    และความรับผิดชอบของคณะกรรมการตรวจสอบ

5.  คณะกรรมการได้จัดการสื่อสารอย่างชัดเจนต่อบทบาท หน้าที่
    และความรับผิดชอบของคณะกรรมการ กรรมการตรวจสอบ ฝ่ายบริหาร และพนักงาน

6.  คณะกรรมการรับผิดชอบต่อการเปิดเผยฐานะการเงินของบริษัทฯในรายงานงบการเงินของบริษัทฯและบริษัทย่อย
    ในรายงานประจำปี และแบบแสดงรายการข้อมูลประจำปี (แบบ56-1)
    รวมถึงการเปิดเผยข้อมูลและสาระสนเทศต่างๆให้เป็นไปตามกฎหมาย
    และหน่วยงานราชการที่เกี่ยวข้อง

7.  คณะกรรมการต้องจัดให้มีการประชุมคณะกรรมการอย่างน้อยสามเดือนต่อครั้ง
    และการประชุมผู้ถือหุ้นอย่างน้อยปีละครั้ง

1.1.2 คณะกรรมการตรวจสอบ มีรายชื่อดังต่อไปนี้

  1. ดร. อาจอง ชุมสาย ณ อยุธยา กรรมการอิสระและประธานกรรมการตรวจสอบ

  2. รศ. ดร. ปรีชา จรุงกิจอนันต์ กรรมการอิสระและกรรมการตรวจสอบ

  3. นายบรรจง จิตต์แจ้ง กรรมการอิสระและกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1.  ดูแลกระบวนการจัดทำและการเปิดเผยข้อมูลในรายงานทางการเงินของบริษัทฯ
    ให้มีความถูกต้องครบถ้วน และเป็นที่เชื่อถือได้

2.  ดูแลให้บริษัทฯ มีระบบควบคุมภายในที่เหมาะสมและมีประสิทธิภาพ

3.  พิจารณาคัดเลือก และเสนอแต่งตั้งผู้สอบบัญชีของบริษัทฯ รวมถึงการกำหนดค่าสอบบัญชีประจำปี

4.  ดูแลให้บริษัทฯ ปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทฯ มอบหมาย

  1.1.3 คณะกรรมการกำหนดค่าตอบแทน มีสมาชิกประกอบด้วย กรรมการอิสระจำนวน 2 ท่าน
  และกรรมการบริหารจำนวน 1 ท่าน มีรายชื่อดังต่อไปนี้

  1. รศ. ดร. ปรีชา จรุงกิจอนันต์ กรรมการอิสระในฐานะประธาน

  คณะกรรมการกำหนดค่าตอบแทน

  2. นายบรรจง จิตต์แจ้ง กรรมการอิสระ

  3. นายวัง ชาง ยิง กรรมการบริหาร

  ขอบเขตอำนาจหน้าที่ของคณะกรรมการกำหนดค่าตอบแทน

1.  กำหนดนโยบายและแนวทางในการกำหนดค่าตอบแทนของกรรมการและกรรมการผู้จัดการ
    พร้อมทั้งนำเสนอต่อที่ประชุมคณะกรรมการบริษัทและ/หรือที่ประชุมผู้ถือหุ้นพิจารณาและอนุมัติ

2.  กระทำการอื่นใดที่เกี่ยวข้องกับค่าตอบแทนตามที่ได้รับมอบหมายให้กระทำการจากคณะกรรมการบริษัท

3.  คณะกรรมการกำหนดค่าตอบแทนมีวาระการดำรงตำแหน่ง 3 ปี

  1.1.4 คณะกรรมการจัดสรรหลักทรัพย์ หลังจากที่กรรมการอิสระชุดเก่าได้ลาออกไป
  คณะกรรมการ ยังไม่มติการแต่งตั้งกรรมการอิสระชุดใหม่ในคณะกรรมการชุดนี้

  ขอบเขตอำนาจหน้าที่ของคณะกรรมการจัดสรรหลักทรัพย์

1.  พิจารณาหลักเกณฑ์ในการจัดสรรหลักทรัพย์ให้กับ กรรมการบริษัท ผู้บริหาร และพนักงาน

2.  กำหนดวิธีการและกฎเกณฑ์ในการจัดสรรหลักทรัพย์ให้กับพนักงาน (ESOP : Employee
    Stock Option Plan)

3.  นำเสนอข้อเสนอแนะการจัดสรรหลักทรัพย์ต่อคณะกรรมการบริษัทและ/หรือผู้ถือหุ้นเพื่อพิจารณาและอนุมัติ

4.  คณะกรรมการจัดสรรหลักทรัพย์มีวาระการดำรงตำแหน่ง จนถึงโครงการเสร็จสมบูรณ์

1.2 หลักเกณฑ์ในการคัดเลือกกรรมการอิสระ

  กรรมการแต่ละท่านจะทำหน้าที่สรรหาบุคคลที่มีคุณสมบัติเหมาะสม
  และนำเสนอรายชื่อให้คณะกรรมการของบริษัทฯเพื่อพิจารณา
  โดยคุณสมบัติของกรรมการต้องมีลักษณะไม่ต้องห้ามตามประกาศของคณะกรรมการกำกับหลักทรัพย์และตลาดหลักทรัพย์
  นอกจากนั้นต้องเป็นผู้ที่มีความรู้ ความสามารถ และประสบการณ์ที่จะเป็นประโยชน์ต่อบริษัทฯ

3.  จำนวนครั้งของการประชุมคณะกรรมการ
    และจำนวนครั้งที่กรรมการแต่ละท่านเข้าร่วมประชุมคณะกรรมการบริษัท

  ในปี 2550 คณะกรรมการมีกำหนดประชุมตามวาระปกติ 4 ครั้ง การประชุมวาระพิเศษ 7 ครั้ง
  รวมทั้งสิ้น 11 ครั้ง
  สามารถประมวลจำนวนครั้งในการเข้าร่วมประชุมของกรรมการบริษัทแต่ละท่านได้ดังนี้

+-----------------------------+---------+--------+---------+---------+
| รายชื่อ                       | วาระการ | การเ   |         |         |
|                             |         | ข้าร่วมป |         |         |
|                             |         | ระชุม/ก |         |         |
|                             |         | ารประช |         |         |
|                             |         | ุมทั้งหมด |         |         |
|                             |         | (ครั้ง)  |         |         |
+-----------------------------+---------+--------+---------+---------+
|                             | ดำร     | ว      | ว       | รวม     |
|                             | งตำแหน่ง | าระปกติ | าระพิเศษ |         |
+-----------------------------+---------+--------+---------+---------+
|   1. นายมีชัย วีระไวทยะ        | 25      | 1      | 2       | 3       |
|                             | 47-2550 |        |         |         |
+-----------------------------+---------+--------+---------+---------+
|   (ลาออกมีผลตั้งแต่วันที่ 16/3/50) |         |        |         |         |
+-----------------------------+---------+--------+---------+---------+
|   ดาตุ๊ก ไซม่อน ชิม คอง ยิบ      | 25      | 2      | 1       | 3       |
|                             | 50-2551 |        |         |         |
+-----------------------------+---------+--------+---------+---------+
|                             |         |        |         |         |
| (เข้ารับตำแหน่งแทนนายมีชัยเมื่อวันที่ |         |        |         |         |
|   25/4/50)                  |         |        |         |         |
+-----------------------------+---------+--------+---------+---------+
|   2. นายวัง ต้า เลียง          | 25      | 4      | 1       | 5       |
|                             | 50-2553 |        |         |         |
+-----------------------------+---------+--------+---------+---------+
|   3. นายสงคราม กระจ่างเนตร์   | 25      | 1      | 2       | 3       |
|                             | 49-2552 |        |         |         |
+-----------------------------+---------+--------+---------+---------+
|   (ลาออกมีผลตั้งแต่วันที่ 16/3/50) |         |        |         |         |
+-----------------------------+---------+--------+---------+---------+
|   รศ. ดร. ปรีชา จรุงกิจอนันต์    | 25      | 2      | 3       | 5       |
|                             | 50-2552 |        |         |         |
+-----------------------------+---------+--------+---------+---------+
|   (เข                       |         |        |         |         |
| ้ารับตำแหน่งแทนนายสงครามเมื่อวันที่ |         |        |         |         |
|   14/6/50)                  |         |        |         |         |
+-----------------------------+---------+--------+---------+---------+
|   4. นางศรุดา แจ้งศิริเจริญ      | 25      | 1      | 2       | 3       |
|                             | 48-2551 |        |         |         |
+-----------------------------+---------+--------+---------+---------+
|   (ลาออกมีผลตั้งแต่วันที่ 16/3/50) |         |        |         |         |
+-----------------------------+---------+--------+---------+---------+
|   นายบรรจง จิตต์แจ้ง           | 25      | 2      | 3       | 5       |
|                             | 50-2551 |        |         |         |
+-----------------------------+---------+--------+---------+---------+
|   (                         |         |        |         |         |
| เข้ารับตำแหน่งแทนนางศรุดาเมื่อวันที่ |         |        |         |         |
|   14/6/50)                  |         |        |         |         |
+-----------------------------+---------+--------+---------+---------+
|   5. นายฐานทัต พุทธสุวรรณ      | 25      | 1      | 2       | 3       |
|                             | 47-2550 |        |         |         |
+-----------------------------+---------+--------+---------+---------+
|   (ลาออกมีผลตั้งแต่วันที่ 16/3/50) |         |        |         |         |
+-----------------------------+---------+--------+---------+---------+
|   ดร. อาจอง ชุมสาย ณ อยุธยา   | 25      | 1      | 3       | 4       |
|                             | 50-2551 |        |         |         |
+-----------------------------+---------+--------+---------+---------+
|   (เ                        |         |        |         |         |
| ข้ารับตำแหน่งแทนนายฐานทัตเมื่อวันที่ |         |        |         |         |
|   10/8/50)                  |         |        |         |         |
+-----------------------------+---------+--------+---------+---------+
|   6. นายวัง ชาง ยิง           | 25      | 4      | 4       | 8       |
|                             | 49-2552 |        |         |         |
+-----------------------------+---------+--------+---------+---------+
|   7. นายสมชัย จงสวัสดิ์ชัย       | 25      | 4      | 7       | 11      |
|                             | 50-2553 |        |         |         |
+-----------------------------+---------+--------+---------+---------+
|   8. นายอำพล สิมะโรจนา       | 25      | 4      | 7       | 11      |
|                             | 50-2553 |        |         |         |
+-----------------------------+---------+--------+---------+---------+
|   9. นางสาวอัญชลี สืบจันทศิริ     | 25      | 4      | 7       | 11      |
|                             | 49-2552 |        |         |         |
+-----------------------------+---------+--------+---------+---------+

4.  รายชื่อและตำแหน่งของผู้บริหาร

  1. นายวัง ต้า เลียง กรรมการบริหาร

  2. นายวัง ชาง ยิง กรรมการบริหาร

  . 3. นายสมชัย จงสวัสดิ์ชัย กรรมการผู้จัดการ

  4. น.ส.อัญชลี สืบจันทศิริ ผู้จัดการฝ่ายการเงิน

  5. นายอำพล สิมะโรจนา ผู้จัดการฝ่ายโรงงาน

  6. นายนิพล ปุญญาวิวัฒน์ ผู้จัดการฝ่ายขาย Wholesale

  7. นางรุ่งนภา พนมเชิง ผู้จัดการฝ่ายขายอุตสาหกรรม

  8. นายคมกฤส ศิริวงศ์ไพรัช ผู้จัดการฝ่ายขาย Modern Trade

  9. นางสาววินิตา ปุรผาติ ผู้จัดการฝ่ายขาย Food Solution

2)  การสรรหากรรมการและผู้บริหาร

  เนื่องจากบริษัทฯมิได้มีคณะกรรมการสรรหา
  และไม่ได้มีข้อกำหนดเกี่ยวกับจำนวนกรรมการที่มาจากผู้ถือหุ้นรายใหญ่แต่ละกลุ่ม
  ดังนั้นเมื่อมีตำแหน่งกรรมการหรือผู้บริหารว่างลง
  กรรมการแต่ละท่านจะทำหน้าที่สรรหาบุคคลที่มีคุณสมบัติเหมาะสม
  และนำเสนอรายชื่อให้คณะกรรมการของบริษัทฯเพื่อพิจารณาและแต่งตั้งเป็นกรรมการหรือผู้บริหารของบริษัทฯ

  ในส่วนของผู้ถือหุ้นรายย่อยสามารถใช้สิทธิในการแต่งตั้งกรรมการ
  โดยต้องได้รับการอนุมัติจากที่ประชุมผู้ถือหุ้น
  โดยใช้เสียงข้างมากตามหลักเกณฑ์และวิธีการดังต่อไปนี้

(1) ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

  3) ค่าตอบแทนของคณะกรรมการและผู้บริหาร

  ค่าตอบแทนที่เป็นตัวเงิน

-   ค่าตอบแทนรวมของกรรมการจำนวน 9 ท่านและกรรมการที่ลาออกระหว่างปีจำนวน 4 ท่าน
    เป็นจำนวนเงินทั้งสิ้น 3,286,390 บาท โดยมีรายละเอียดดังนี้

+-----------------------+-------------------------------+-------------+
| รายชื่อ                 | ตำแหน่ง                        | ค่าธรรม      |
|                       |                               | เนียมกรรมการ |
|                       |                               | ปี 2550      |
+-----------------------+-------------------------------+-------------+
|                       |                               |             |
+-----------------------+-------------------------------+-------------+
| 1. นายวัง ต้า เลียง      | ประธานกรรมการและกรรมการบริหาร  | 441,371     |
+-----------------------+-------------------------------+-------------+
|   2. ดร. อาจอง ชุมสาย  | กรรมก                         | 274,019     |
|   ณ อยุธยา             | ารอิสระและประธานกรรมการตรวจสอบ |             |
+-----------------------+-------------------------------+-------------+
|   3. รศ. ดร. ปรีชา     | กรรมการอิสระและกรรมการตรวจสอบ  | 380,792     |
|   จรุงกิจอนันต์           |                               |             |
+-----------------------+-------------------------------+-------------+
|   4. นายบรรจง จิตต์แจ้ง  | กรรมการอิสระและกรรมการตรวจสอบ  | 380,792     |
+-----------------------+-------------------------------+-------------+
|   5. ดาตุ๊ก ไซม่อน ชิม    | กรรมการอิสระ                   | 323,500     |
|   คอง ยิบ              |                               |             |
+-----------------------+-------------------------------+-------------+
|   6. นายวัง ชาง ยิง     | กรรมการบริหาร                  | 232,000     |
+-----------------------+-------------------------------+-------------+
|   7. นายสมชัย จงสวัสดิ์ชัย | กรรมการผู้จัดการ                 | 232,000     |
+-----------------------+-------------------------------+-------------+
|   8. นายอำพล สิมะโรจนา | กรรมการบริหาร                  | 232,000     |
+-----------------------+-------------------------------+-------------+
|   9. นางสาวอัญชลี       | กรรมการบริหาร                  | 232,000     |
|   สืบจันทศิริ             |                               |             |
+-----------------------+-------------------------------+-------------+
|                       |                               |             |
|  กรรมการที่ลาออกระหว่างปี |                               |             |
|   4 ท่าน               |                               |             |
+-----------------------+-------------------------------+-------------+
|   1. นายมีชัย วีระไวทยะ  | ประธานกรรมการและกรรมการอิสระ   | 118,542     |
+-----------------------+-------------------------------+-------------+
|   2. นายสงคราม        | กรรมก                         | 146,458     |
|   กระจ่างเนตร์          | ารอิสระและประธานกรรมการตรวจสอบ |             |
+-----------------------+-------------------------------+-------------+
|   3. นางศรุดา          | กรรมการอิสระและกรรมการตรวจสอบ  | 146,458     |
|   แจ้งศิริเจริญ           |                               |             |
+-----------------------+-------------------------------+-------------+
|   4. นายฐานทัต         | กรรมการอิสระและกรรมการตรวจสอบ  | 146,458     |
|   พุทธสุวรรณ            |                               |             |
+-----------------------+-------------------------------+-------------+

-   ค่าตอบแทนรวมของกรรมการบริษัทฯที่เข้าไปดำรงตำแหน่งกรรมการในบริษัทย่อย
    เป็นจำนวนเงิน 2,510,226 บาท

-   ค่าตอบแทนรวมของผู้บริหารบริษัทจำนวน 9 ท่าน เป็นจำนวนเงิน 67,166,440 บาท

  หมายเหตุ ค่าตอบแทนผู้บริหารบริษัท ได้รวมค่าตอบแทนของกรรมการบริหาร กรรมการผู้จัดการ
  และผู้บริหาร 4 รายแรกต่อจากกรรมการผู้จัดการลงมา

  ค่าตอบแทนอื่น

  บริษัทไม่มีการจ่ายค่าตอบแทนอื่นให้แก่กรรมการบริหารและผู้บริหาร ยกเว้น ค่าตั๋วเครื่องบิน
  และที่พัก สำหรับกรรมการที่เป็นชาวต่างประเทศที่มาประชุม ส่วนผู้บริหารจะมี รถประจำตำแหน่ง
  ค่าใช้จ่ายเกี่ยวกับรถประจำตำแหน่ง ค่ารักษาพยาบาล ค่าประกันอุบัติเหตุ และการทำประกัน
  Director Liability สำหรับกรรมการและผู้บริหาร

  สำหรับเงินกองทุนสำรองเลี้ยงชีพนั้น ผู้บริหารของบริษัทได้รับสิทธิในอัตราเดียวกับพนักงานอื่นๆ
  ยกเว้นกรรมการบริหาร 2 ท่าน คือ นายวังต้าเลียง
  และนายวังชางยิงไม่ได้รับเงินสมทบกองทุนสำรองเลี้ยงชีพ

4)  การกำกับดูแลกิจการ

  รายงานการปฏิบัติตามหลักการกำกับดูแลกิจการที่ดี

บริษัทได้ตระหนักถึงความสำคัญของการกำกับดูแลกิจการที่ดี
อันเป็นปัจจัยหลักในการเสริมสร้างให้องค์กรดำเนินธุรกิจด้วยความโปร่งใส ซื่อสัตย์สุจริต
และปฏิบัติต่อผู้มีส่วนได้ส่วนเสียอย่างเท่าเทียมกัน มีระบบการบริหารจัดการที่มีประสิทธิภาพ
โดยมีเป้าหมายให้ธุรกิจเติบโตอย่างมีเสถียรภาพและเป็นไปตามนโยบายที่วางไว้
จึงได้มีการกำหนดนโยบายการกำกับดูแลกิจการเพื่อให้เป็นหลักในการดำเนินธุรกิจ
และให้สอดคล้องกับหลักการกำกับดูแลกิจการที่ดีของตลาดหลักทรัพย์แห่งประเทศไทย
โดยตลาดหลักทรัพย์ได้นำเอาหลักการกำกับดูแลกิจการที่ดี 15 ข้อ ที่ได้ประกาศใช้เมื่อเดือนมีนาคม
2545 มาปรับปรุงแก้ไขเพิ่มเติมเทียบเคียงกับหลักการกำกับดูแลกิจการของ OECD
ซึ่งหลักการดังกล่าวประกอบด้วยเนื้อหาแบ่งเป็น 5 หมวด ได้แก่ 1) สิทธิของผู้ถือหุ้น 2)
การปฏิบัติต่อผู้ถือหุ้นอย่างเท่าเทียมกัน 3) บทบาทของผู้มีส่วนได้เสีย 4)
การเปิดเผยข้อมูลและความโปร่งใส 5) ความรับผิดชอบของคณะกรรมการ

ทั้งนี้ บริษัทได้นำเอาหลักการดังกล่าว มาปรับเปลี่ยนเพื่อให้เหมาะสมกับสภาพธุรกิจของบริษัท
โดยมีการปฏิบัติตามหลักการการกำกับดูแลกิจการที่ดี ดังนี้

1.  สิทธิของผู้ถือหุ้น

คณะกรรมการได้จัดให้มีการประชุมสามัญประจำปีผู้ถือหุ้น
ภายในสี่เดือนนับแต่วันสิ้นสุดของรอบปีบัญชีของบริษัท เพื่อพิจารณารายงานประจำปีของคณะกรรมการ
ซึ่งแสดงถึงผลการดำเนินการของบริษัทในรอบปีที่ผ่านมา งบดุลและบัญชีกำไรขาดทุน
การจ่ายเงินปันผล และจัดสรรเงินไว้เป็นทุนสำรองตามกฎหมาย เลือกตั้งกรรมการ
แต่งตั้งผู้สอบบัญชีและกำหนดค่าตอบแทน

คณะกรรมการอาจจัดให้มีการประชุมวิสามัญผู้ถือหุ้นตามที่เห็นสมควร
หรือผู้ถือหุ้นรวมกันนับจำนวนหุ้นได้ไม่น้อยกว่าหนึ่งในห้าของจำนวนหุ้นที่จำหน่ายได้ทั้งหมด
หรือผู้ถือหุ้นไม่น้อยกว่ายี่สิบห้าคน
ซึ่งมีหุ้นนับรวมกันได้ไม่น้อยกว่าหนึ่งในสิบของจำนวนหุ้นที่จำหน่ายได้ทั้งหมด
จะเข้าชื่อกันทำหนังสือขอให้คณะกรรมการเรียกประชุมผู้ถือหุ้นก็ได้
แต่ต้องระบุเหตุผลในการที่ขอให้เรียกประชุมไว้ให้ชัดเจนในหนังสือดังกล่าวด้วย
ซึ่งคณะกรรมการต้องจัดการประชุมผู้ถือหุ้นภายใน 1 เดือน นับแต่วันที่ได้รับหนังสือจากผู้ถือหุ้น

ในการเรียกประชุมผู้ถือหุ้น บริษัทจะจัดทำเป็นหนังสือนัดประชุม ระบุสถานที่ วัน เวลา
ระเบียบวาระการประชุม และเรื่องที่จะเสนอต่อที่ประชุม พร้อมด้วยรายละเอียดตามสมควร
โดยระบุว่าเป็นเรื่องที่จะเสนอเพื่อทราบ เพื่ออนุมัติ หรือเพื่อพิจารณา
รวมทั้งความเห็นของคณะกรรมการในเรื่องดังกล่าว
และจัดส่งให้ผู้ถือหุ้นและนายทะเบียนทราบไม่น้อยกว่า 7 วันก่อนวันประชุม

ในการประชุมผู้ถือหุ้น
ผู้ถือหุ้นอาจมอบฉันทะให้บุคคลอื่นเข้าประชุมและออกเสียงแทนตนในการประชุมก็ได้
โดยบริษัทได้จัดส่งหนังสือมอบฉันทะให้พร้อมกับหนังสือเชิญประชุม
หรือจะมอบฉันทะให้กรรมการอิสระของบริษัทก็ได้

ในการประชุมผู้ถือหุ้นต้องมีผู้ถือหุ้นและผู้รับมอบฉันทะจากผู้ถือหุ้น (ถ้ามี)
มาประชุมไม่น้อยกว่ายี่สิบห้าคน
และต้องมีหุ้นนับรวมกันได้ไม่น้อยกว่าหนึ่งในสามของจำนวนหุ้นที่จำหน่ายได้ทั้งหมด
จึงจะครบเป็นองค์ประชุม โดยมี ประธานกรรมการทำหน้าที่เป็นประธานที่ประชุม
และจะดำเนินการประชุมให้เป็นไปตามลำดับระเบียบวาระที่กำหนดไว้ในหนังสือเชิญประชุม
นอกจากนี้และคณะกรรมการยังได้เปิดโอกาสให้ผู้ถือหุ้นทุกรายมีสิทธิเท่าเทียมกันในการแสดงความคิดเห็นและซักถามโดยให้เวลาอย่างเหมาะสม
นอกจากนี้ยังกำหนดให้มีวาระอื่นๆ เพื่อให้ผู้ถือหุ้นสามารถเสนอเพื่อให้ที่ประชุมพิจารณาได้
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม
และบริษัทได้มีการเผยแพร่ร่างรายงานการประชุมผู้ถือหุ้น ผ่านทางเว็บไซต์ของบริษัทชื่อ
www.lamsoon.co.th เพื่อให้ผู้ถือหุ้นแสดงความเห็นโดยไม่ต้องรอถึงการประชุมครั้งต่อไป

ในปี 2550 บริษัทได้จัดให้มีการประชุมผู้ถือหุ้นที่สำนักงานใหญ่ของบริษัท ทั้งหมด 2 ครั้ง ดังนี้

1)  ประชุมสามัญผู้ถือหุ้นเมื่อวันที่ 25 เมษายน 2550 โดยมีกรรมการเข้าร่วมประชุม รวม 5 ท่าน
    ซึ่งเป็นกรรมการบริหารทั้งหมด ทั้งนี้เนื่องจากในระหว่างนั้น
    บริษัทกำลังอยู่ในระหว่างการสรรหากรรมการอิสระและกรรมการตรวจสอบ

2)  ประชุมวิสามัญผู้ถือหุ้นเมื่อวันที่ 24 กันยายน 2550 มีกรรมการเข้าร่วมประชุม รวม 6 ท่าน
    ประกอบด้วยกรรมการบริหาร 4 ท่าน และกรรมการอิสระ 2 ท่าน โดยกรรมการบริหาร 1
    ท่านและกรรมการอิสระ 2 ท่านไม่สามารถมาเข้าร่วมประชุมได้เนื่องจากติดภารกิจสำคัญ
    อย่างไรก็ตาม บริษัทจะดำเนินการอย่างดีที่สุดเพื่อให้กรรมการทุกท่านเข้าร่วมประชุมผู้ถือหุ้น

2. การปฏิบัติต่อผู้ถือหุ้นอย่างเท่าเทียมกัน

บริษัทมีการปฏิบัติต่อผู้ถือหุ้นทุกกลุ่มด้วยความเป็นธรรม ไม่ว่าจะเป็นผู้ถือหุ้นรายใหญ่ รายย่อย
บุคคลธรรมดา หรือสถาบัน เพื่อให้ได้รับข้อมูลข่าวสารของบริษัทที่ถูกต้องทันเวลา
รวมทั้งการเข้าร่วมประชุมผู้ถือหุ้น บริษัทมีการเปิดเผยข้อมูลที่สำคัญของบริษัทฯ อย่างถูกต้อง
โปร่งใส ในเวลาที่เหมาะสม เพื่อใช้ประกอบการตัดสินใจลงทุน
นอกจากนั้นบริษัทได้แนบหนังสือมอบฉันทะเพื่อให้ผู้ถือหุ้นสามารถมอบอำนาจให้ผู้อื่นมาประชุมแทนได้ในกรณีที่ไม่สามารถมาด้วยตนเอง
หรือสามารถแต่งตั้งให้กรรมการอิสระของบริษัทเป็นผู้รับมอบอำนาจจากผู้ถือหุ้นในกรณีดังกล่าว

ในปี 2550 บริษัทได้มีการจัดประชุมวิสามัญผู้ถือหุ้น 1 ครั้ง
เพื่อพิจารณาอนุมัติแก้ไขเพิ่มเติมหนังสือบริคณห์สนธิของบริษัทฯ ในการประชุมดังกล่าว
บริษัทได้เตรียมบัตรลงคะแนนไว้ใช้ในการออกเสียงในกรณีที่มีผู้ถือหุ้นท่านหนึ่งท่านใดไม่เห็นด้วยหรืองดออกเสียง
แต่ถ้าไม่มีผู้ถือหุ้นท่านใดออกเสียงเป็นอย่างอื่น เพื่อความสะดวกและรวดเร็วในการประชุม
บริษัทก็จะไม่ใช้บัตรลงคะแนน

บริษัทมีการกำหนดให้กรรมการและผู้บริหารทุกคนมีหน้าที่รายงานการถือครองหลักทรัพย์ ทุกไตรมาส
ทั้งนี้เพื่อให้คณะกรรมการสามารถพิจารณาตรวจสอบหากมีการใช้ข้อมูลภายในเพื่อหาผลประโยชน์ให้แก่ตนเอง
นอกจากนี้ยังกำหนดแนวทางในการรักษาและป้องกันการใช้ข้อมูลภายในเป็นลายลักษณ์อักษร

อย่างไรก็ตาม บริษัทยังไม่มีการกำหนดให้ผู้ถือหุ้นส่วนน้อยเพิ่มวาระการประชุมล่วงหน้าก่อนวันประชุม
เนื่องจากบริษัทอยู่ระหว่างการพิจารณากำหนดหลักเกณฑ์ในการใช้สิทธิดังกล่าว
ทั้งนี้คาดว่าน่าจะเริ่มดำเนินการได้ในการประชุมผู้ถือหุ้นปี 2552 เป็นต้นไป

3. บทบาทของผู้มีส่วนได้เสีย

บริษัทมีนโยบายรักษาสิทธิและผลประโยชน์ของผู้มีส่วนได้เสียกลุ่มต่างๆ
ไม่ว่าจะเป็นผู้มีส่วนได้เสียภายใน ได้แก่ พนักงานหรือผู้มีส่วนได้เสียภายนอก ได้แก่ ผู้ถือหุ้น เจ้าหนี้
ลูกค้า คู่ค้า คู่แข่ง ชุมชนและสังคม แต่เนื่องจากความคาดหวังของผู้มีส่วนได้ส่วนเสียอาจแตกต่างกัน
ดังนั้นบริษัทจะพิจารณาถึงสิทธิตามกฎหมายที่แต่ละกลุ่มพึงได้รับอย่างละเอียดรอบคอบ
และดูแลให้มั่นใจว่าสิทธิดังกล่าวได้รับความคุ้มครองและปฏิบัติด้วยความระมัดระวัง
โดยได้กำหนดแนวทางการตอบสนองความต้องการของผู้มีส่วนได้ส่วนเสีย ไว้ดังนี้

  พนักงาน บริษัทตระหนักดีว่าพนักงานเป็นปัจจัยหลักแห่งความสำเร็จก้าวหน้าของบริษัท
  บริษัทจึงสนับสนุน พัฒนาให้พนักงานทุกคนมีความรู้ความสามารถ นอกจากนี้
  บริษัทมีการดูแลพนักงานอย่างเสมอภาค มีการให้ผลตอบแทนและ
  สวัสดิการที่เหมาะสมและเป็นธรรม

  ผู้ถือหุ้น บริษัทมุ่งมั่นที่จะดำเนินธุรกิจอย่างซื่อสัตย์สุจริต โปร่งใส เชื่อถือได้
  และแน่วแน่ที่จะสร้างกิจการให้มีฐานะทางการเงินที่แข็งแกร่ง เพื่อเพิ่มมูลค่าหุ้นให้กับผู้ถือหุ้น

  เจ้าหนี้ บริษัทมีการปฏิบัติตามเงื่อนไขการกู้ยืมเงินและข้อตกลงตามที่มีต่อเจ้าหนี้

  ลูกค้า บริษัทได้เอาใจใส่และรับผิดชอบต่อลูกค้าโดยผลิตสินค้าที่มีคุณภาพและมาตรฐาน
  รวมถึงรักษาข้อมูลที่เป็นความลับของลูกค้า และมีหน่วยงานที่ทำหน้าที่รับข้อร้องเรียนของลูกค้า
  เพื่อให้ลูกค้าเกิดความเชื่อมั่นและความพึงพอใจสูงสุด

  คู่ค้า บริษัทถือว่าคู่ค้าเป็นผู้มีส่วนสนับสนุนการดำเนินธุรกิจของบริษัท
  โดยบริษัทได้ปฏิบัติตามสัญญาและเงื่อนไขทางการค้าในการซื้อสินค้าและบริการจากคู่ค้า
  รวมถึงการกำหนดนโยบายในการจัดซื้อและจัดจ้าง
  เพื่อให้การดำเนินธุรกิจกับคู่ค้าเป็นไปอย่างเหมาะสม มีประสิทธิภาพ และยุติธรรม

  คู่แข่ง บริษัทเน้นการดำเนินธุรกิจอย่างโปร่งใส มีการแข่งขันอย่างเป็นธรรมกับคู่แข่งขัน

  สังคม ชุมชนและสิ่งแวดล้อม บริษัทได้เข้าร่วมโครงการ “โรงงานสีเขียว”
  ของสถาบันสิ่งแวดล้อมไทย และ โครงการ “อนุรักษ์พลังงาน”
  ซึ่งยังมีอีกหลายโครงการที่เกี่ยวข้อง ที่มีแผนจะดำเนินการในอนาคต
  รวมถึงการลงทุนในโครงการผลิตกระแสไฟฟ้าจากก๊าซชีวภาพภายใต้กลไกพัฒนาที่สะอาด (Clean
  Development Mechanism : CDM) และโปรแกรม Carbon Credit ทั้งนี้
  บริษัทตระหนักและห่วงใยถึงความปลอดภัยของสังคม สิ่งแวดล้อม และคุณภาพชีวิตของประชาชน
  นอกจากนี้ บริษัทยังให้ความสำคัญต่อกิจกรรมของชุมชนและสังคมอย่างสม่ำเสมอ
  โดยปฏิบัติตามเจตนารมย์ของกฎหมายและกฎระเบียบอย่างเคร่งครัด

บริษัทเชื่อมั่นว่า การปฏิบัติต่อผู้มีส่วนได้ส่วนเสียตามแนวทางข้างต้น
ย่อมจะช่วยเสริมสร้างมูลค่าขององค์กร สร้างงาน
และสรรค์สร้างองค์กรให้มีฐานะการเงินที่มั่นคงอย่างยั่งยืนได้

4. การเปิดเผยข้อมูลและความโปร่งใส

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงาน ข้อมูลทางการเงินและข้อมูลทั่วไป รวมทั้งรายงานประจำปี
นอกจากนี้ยังมีรายงานความรับผิดชอบของคณะกรรมการต่อรายงานทางการเงิน ซึ่งลงนามโดย
ประธานกรรมการและกรรมการผู้จัดการ ซึ่งรายเอียดปรากฏอยู่ใน เอกสารแนบ 3 หน้า 124
ทั้งนี้บริษัทได้เผยแพร่ข้อมูลข่าวสารดังกล่าวเพื่อให้ผู้ถือหุ้น และผู้ที่เกี่ยวข้องได้รับทราบ
โดยผ่านช่องทางและสื่อการเผยแพร่ข้อมูลของตลาดหลักทรัพย์ และเริ่มตั้งแต่ปี 2550
บริษัทได้เพิ่มช่องทางการเผยแพร่ข้อมูลผ่านเว็บไซต์ของบริษัท www.lamsoon.co.th

ในส่วนของงานด้านผู้ลงทุนสัมพันธ์นั้น บริษัทยังไม่ได้จัดตั้งหน่วยงานขึ้นเฉพาะ
เนื่องจากกิจกรรมในเรื่องดังกล่าวยังมีจำนวนไม่มากนัก
แต่ได้มอบหมายให้ผู้จัดการฝ่ายการเงินและผู้ช่วยกรรมการผู้จัดการ ทำหน้าที่ติดต่อสื่อสารกับผู้ลงทุน
ทั้งที่เป็นบุคคลและสถาบัน ผู้ถือหุ้น นักวิเคราะห์และภาครัฐที่เกี่ยวข้อง
ซึ่งผู้ลงทุนสามารถติดต่อขอข้อมูลบริษัทได้ที่โทรศัพท์ 02-361 8959/87 หรือโทรสาร 02-361
8988/9 หรือจดหมายอิเลคโทรนิคส์ secretary@lamsoon.co.th
นอกจากนี้ผู้ลงทุนยังสามารถติดต่อผ่านทางเว็บไซต์ www.lamsoon.co.th ได้อีกด้วย

5. ความรับผิดชอบของคณะกรรมการ

5.1. โครงสร้างกรรมการ (Board Structure)

โครงสร้างของคณะกรรมการบริษัท ประกอบด้วยกรรมการ 9 ท่าน ได้แก่ กรรมการที่เป็นผู้บริหาร
5 ท่าน และกรรมการอิสระ 4 ท่าน
ทั้งนี้เพื่อให้เกิดการถ่วงดุลอำนาจและการสอบทานการบริหารงานอย่างเหมาะสม
โดยกรรมการอิสระดังกล่าวต้องสามารถแสดงความเห็นได้โดยอิสระเพื่อป้องกันมิให้เกิดความขัดแย้งทางผลประโยชน์
อย่างไรก็ตาม
บริษัทยังไม่ได้มีข้อกำหนดจำนวนกรรมการที่เป็นไปตามสัดส่วนของเงินลงทุนของผู้ถือหุ้นแต่ละกลุ่ม

เนื่องจากที่ผ่านมา
ประธานกรรมการเป็นกรรมการอิสระตามความหมายของตลาดหลักทรัพย์แห่งประเทศไทย
และไม่เป็นบุคคลเดียวกันกับกรรมการผู้จัดการ รวมถึงไม่มีความสัมพันธ์ใดๆ กับฝ่ายบริหาร
จนกระทั่งในระหว่างปี 2550 เมื่อมีการเปลี่ยนแปลงกรรมการอิสระทั้งชุด
ทำให้ที่ประชุมคณะกรรมการบริษัทฯ ครั้งที่ 5/2550 เมื่อวันที่ 11 พฤษภาคม 2550
มีมติเป็นเอกฉันท์อนุมัติแต่งตั้งนาย วัง ต้า เลียง ซึ่งเป็นกรรมการบริหาร
ดำรงตำแหน่งประธานกรรมการ

บริษัทตระหนักดีในหลักธรรมภิบาลที่ต้องการแบ่งแยกหน้าที่ในการกำหนดนโยบายการกำกับดูแลและการบริหารงานประจำ
ซึ่งเป็นหน้าที่ของกรรมการผู้จัดการและผู้บริหารระดับสูงของบริษัท อย่างไรก็ตาม
ในการประชุมคณะกรรมการแต่ละครั้ง
กรรมการทุกท่านมีอิสระเต็มที่ในการแสดงความเห็นต่อการดำเนินงานของบริษัท
ทั้งนี้เพื่อกำกับดูแลให้การดำเนินการของฝ่ายบริหารเป็นไปอย่างมีประสิทธิภาพ ถูกต้องและโปร่งใส

บริษัทฯ เชื่อมั่นว่าการดำรงตำแหน่งประธานกรรมการของนาย วัง ต้า เลียง
มิได้เป็นความขัดแย้งทางผลประโยชน์ระหว่างการกำหนดนโยบายและการบริหารงานแต่อย่างใด
แต่เป็นแนวทางการวางนโยบายด้านการบริหารที่เน้นผลประโยชน์ให้กับบริษัทฯ
และกลับคืนสู่ผู้ถือหุ้นเป็นหลัก

ในการประชุมคณะกรรมการครั้งที่ 1/2551 เมื่อวันที่ 28 กุมภาพันธ์ 2551
ที่ประชุมได้ให้ความเห็นชอบนิยามของกรรมการอิสระของบริษัทไว้ดังนี้

(ก) ถือหุ้นไม่เกินร้อยละห้าของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้ง

(ข) ไม่เป็นลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุม ของบริษัท
บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

(3) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

(4) ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    และไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ทั้งนี้ นิยามกรรมการอิสระของบริษัทจะเท่ากับข้อกำหนดของสำนักงานก.ล.ต.

5.2. คณะกรรมการชุดย่อยต่างๆ (Committees)

คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการ 3 ท่าน
ทุกท่านเป็นกรรมการอิสระ โดยปกติมีการประชุมสม่ำเสมอ อย่างน้อยไตรมาสละ 1 ครั้ง
สำหรับในปี 2550 มีการประชุมทั้งสิ้น 2 ครั้ง
เนื่องจากมีการเปลี่ยนแปลงคณะกรรมการตรวจสอบทั้งชุดในระหว่างปี
คณะกรรมการตรวจสอบมีหน้าที่รับผิดชอบอนุมัติงบการเงินรายไตรมาส เพื่อนำออกเผยแพร่
สอบทานรายงานทางการเงินประจำปีของบริษัท
สอบทานความเพียงพอของระบบการควบคุมภายในและระบบการบริหารความเสี่ยง
การปฏิบัติตามกฎหมาย กฎเกณฑ์ และระเบียบที่เกี่ยวข้อง พิจารณาคัดเลือก เสนอแต่งตั้ง
และเสนอค่าตอบแทนผู้สอบบัญชีของบริษัท รวมทั้งประชุมร่วมกับผู้สอบบัญชีของบริษัทอย่างน้อยปีละ 2
ครั้ง และประสานงานกับผู้ตรวจสอบภายในเกี่ยวกับวัตถุประสงค์และการวางแผนการตรวจสอบ
พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้อง
ครบถ้วน และโปร่งใส

ในปี 2550 คณะกรรมการตรวจสอบได้มีการประชุมทั้งหมด 2 ครั้ง
สามารถประมวลจำนวนครั้งในการเข้าร่วมประชุมของกรรมการตรวจสอบแต่ละท่านได้ดังนี้

นอกเหนือจากคณะกรรมการตรวจสอบ คณะกรรมการได้แต่งตั้งคณะกรรมการชุดย่อยขึ้นอีก 2 คณะ
พร้อมกับการกำหนดขอบเขตหน้าที่ความรับผิดชอบของคณะกรรมการชุดย่อยทั้ง 2 ได้แก่
คณะกรรมการพิจารณาค่าตอบแทนและคณะกรรมการจัดสรรหลักทรัพย์

คณะกรรมการพิจารณาค่าตอบแทนประกอบด้วยกรรมการอิสระ 2 ท่าน และกรรมการบริหาร 1 ท่าน
โดยในปี 2550 ได้มีการประชุมคณะกรรมการพิจารณาค่าตอบแทน 1 ครั้ง
และกรรมการทุกท่านได้เข้าร่วมในการประชุมดังกล่าว ส่วนคณะกรรมการจัดสรรหลักทรัพย์
ยังมิได้มีการแต่งตั้งกรรมการแทนกรรมการชุดเก่าที่ลาออกไป

บริษัทยังไม่มีการแต่งตั้งคณะกรรมการสรรหา
โดยคณะกรรมการได้มอบหมายให้กรรมการแต่ละท่านทำหน้าที่สรรหาบุคคลที่มีคุณสมบัติเหมาะสม
และนำเสนอรายชื่อให้คณะกรรมการของบริษัทฯเพื่อพิจารณา

5.3. บทบาท หน้าที่ และความรับผิดชอบของคณะกรรมการ (Roles and Responsibilities
of the Board)

5.3.1 ภาวะผู้นำและวิสัยทัศน์ (Leadership and Vision)

คณะกรรมการบริษัทประกอบด้วยผู้ทรงคุณวุฒิที่มีความรู้ ความสามารถ ประสบการณ์ในด้านต่างๆ
ที่จะเป็นประโยชน์ต่อการดำเนินธุรกิจของบริษัท
คณะกรรมการบริษัทมีความรับผิดชอบสูงสุดต่อแผนธุรกิจและผลการดำเนินงานของบริษัท
และมีบทบาทในการกำหนดหรือให้ความเห็นชอบในเรื่องวิสัยทัศน์ เป้าหมาย นโยบาย
และงบประมาณในเรื่องที่สำคัญของบริษัท ซึ่งนำเสนอโดยฝ่ายบริหาร
รวมทั้งติดตามผลการปฏิบัติงานของฝ่ายบริหารอย่างสม่ำเสมอและกำกับดูแลเพื่อให้มั่นใจว่าการดำเนินธุรกิจเป็นไปตามเป้าหมายและกลยุทธ์ที่วางไว้ทั้งในระยะสั้นและระยะยาว

ดังนั้นจึงจำเป็นอย่างยิ่งที่คณะกรรมการบริษัทและคณะผู้บริหารระดับสูงต้องมีภาวะความเป็นผู้นำ
มีวิสัยทัศน์ และสามารถตัดสินใจได้อย่างละเอียดรอบคอบ
และเป็นอิสระเพียงพอเพื่อประโยชน์สูงสุดของบริษัทและผู้ถือหุ้น
นอกจากนี้คณะกรรมการบริษัทต้องมีความเข้าใจในภาพรวมของธุรกิจ
เพื่อจะสามารถควบคุมและแนะนำฝ่ายบริหารให้นำนโยบายของบริษัทไปใช้ได้อย่างมีประสิทธิภาพและประสิทธิผล

  5.3.2 ความขัดแย้งทางผลประโยชน์ (Conflict of Interests)

คณะกรรมการบริษัทดูแลมิให้เกิดความขัดแย้งทางผลประโยชน์ในการดำเนินธุรกิจ
เริ่มตั้งแต่การจัดโครงสร้างและองค์ประกอบของคณะกรรมการและคณะกรรมการชุดย่อยต่างๆ
ตามหลักการกำกับดูแลกิจการที่ดีและส่งเสริมให้พนักงานทุกระดับปฏิบัติงานด้วยความซื่อสัตย์และยึดมั่นในจรรยาบรรณวิชาชีพ
คณะกรรมการได้กำหนดนโยบายและวิธีการดูแลเรื่องการใช้ข้อมูลภายใน
ไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตนและเปิดเผยข้อมูลแก่บุคคลภายนอก
และห้ามซื้อหรือขายหรือชักชวนให้บุคคลอื่นซื้อหรือขายหลักทรัพย์ของบริษัทในช่วง 1 เดือน
ก่อนที่งบการเงินจะเผยแพร่ต่อสาธารณชนด้วย

คณะกรรมการบริษัทและผู้บริหารระดับสูง ซึ่งหมายรวมถึงคู่สมรส และบุตรที่ยังไม่บรรลุนิติภาวะ
จะต้องรายงานการเปลี่ยนแปลงการถือครองหลักทรัพย์ต่อสำนักงานกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
วันทำการนับจากวันที่ซื้อ ขาย โอน หรือรับโอน และส่งสำเนารายงานดังกล่าวให้กับบริษัท
รวมถึงให้กรรมการทุกท่านรายงานการถือหลักทรัพย์ของบริษัทต่อคณะกรรมการทุกไตรมาส

  นอกจากนี้ ผู้บริหารจะนำเสนอคณะกรรมการบริษัทผ่านคณะกรรมการตรวจสอบ
  เกี่ยวกับรายการที่เกี่ยวโยงกัน และรายการที่มีความขัดแย้งทางผลประโยชน์
  ซึ่งได้มีการพิจารณาความเหมาะสมอย่างรอบคอบ
  และได้ปฏิบัติตามหลักเกณฑ์ของตลาดหลักทรัพย์แห่งประเทศไทย
  โดยได้มีการเปิดเผยรายการที่เกี่ยวโยงกันไว้ในหมายเหตุประกอบงบการเงินของบริษัททุกไตรมาสอย่างเคร่งครัด
  รวมทั้งได้มีการเปิดเผยไว้ในรายงานประจำปีและแบบแสดงรายการข้อมูลประจำปี (แบบ 56-1)
  ด้วย

  5.3.3 จริยธรรมธุรกิจ (Business Ethics)

  บริษัทตระหนักดีว่าการปฏิบัติตามจริยธรรมของผู้บริหารและพนักงานทุกคน
  เป็นสิ่งจำเป็นต่อความมั่นคงและความสำเร็จขององค์กรในระยะยาว

  บริษัทเชื่อมั่นว่าการมีหลักปฏิบัติเกี่ยวกับจริยธรรมธุรกิจเป็นพื้นฐานที่สำคัญในการเสริมสร้างและยกระดับการกำกับดูแลกิจการที่ดี
  บริษัทจึงได้กำหนดและจัดทำแนวทางจริยธรรมธุรกิจไว้เป็นลายลักษณ์อักษร
  โดยถือเป็นการประมวลความประพฤติในทางที่ดีงาม
  และได้รับความเห็นชอบจากคณะกรรมการบริษัทแล้ว พร้อมทั้งประกาศให้กรรมการ ผู้บริหาร
  และพนักงานของบริษัทได้รับทราบ
  และได้จัดให้มีกระบวนการติดตามการปฏิบัติตามแนวทางดังกล่าวอย่างเคร่งครัดและต่อเนื่อง

  5.3.4 ระบบการควบคุมและการตรวจสอบภายใน (Controlling System and Internal
  Audit)

  บริษัทได้ให้ความสำคัญต่อระบบควบคุมภายในทั้งในระดับบริหาร
  และระดับปฏิบัติงานที่มีประสิทธิภาพ จึงได้มีการจัดโครงสร้างองค์กรอย่างเหมาะสม
  มีสายการบังคับบัญชาและความสัมพันธ์ระหว่างหน่วยงานภายในองค์กรที่ชัดเจน
  มีการกำหนดอำนาจการอนุมัติตามระดับตำแหน่ง
  มีการควบคุมดูแลการใช้ทรัพย์สินของบริษัทให้เกิดประโยชน์และมีการแบ่งแยกหน้าที่ผู้ปฏิบัติงาน
  ผู้ติดตามควบคุมและประเมินผลออกจากกัน
  เพื่อให้เกิดการถ่วงดุลและตรวจสอบระหว่างกันอย่างเหมาะสม
  และมีระบบรายงานทางการเงินเสนอผู้บริหารตามสายงานที่รับผิดชอบ

  คณะกรรมการตรวจสอบได้พิจารณาให้บริษัทว่าจ้างสำนักงาน ดร. วิรัช แอนด์ แอสโซซิเอทส์
  ซึ่งเป็นบริษัทตรวจสอบบัญชี และอยู่ในรายชื่อของผู้ตรวจสอบบัญชีบริษัทในตลาดหลักทรัพย์ฯ
  ให้ทำหน้าที่ตรวจสอบภายในของบริษัทแทนแผนกตรวจสอบภายในของบริษัทเอง
  เพื่อให้มั่นใจว่าการปฏิบัติงานและกิจกรรมทางการเงินของบริษัทได้ดำเนินการตามแนวทางที่กำหนดและมีประสิทธิภาพ
  รวมถึงการตรวจสอบการปฏิบัติตามกฎหมายและข้อกำหนดที่เกี่ยวข้อง (Compliance
  Controls) และเพื่อให้งานตรวจสอบภายในมีความเป็นอิสระ
  สามารถทำหน้าที่ตรวจสอบและถ่วงดุลได้อย่างเต็มที่
  คณะกรรมการบริษัทจึงได้กำหนดให้ผู้ตรวจสอบภายในรายงานผลการตรวจสอบต่อคณะกรรมการตรวจสอบเป็นประจำตามเวลาที่กำหนดไว้
  ซึ่งคณะกรรมการตรวจสอบดังกล่าวประกอบด้วยกรรมการอิสระทั้งสิ้น
  รายละเอียดการควบคุมภายในได้ปรากฏอยู่แล้วในรายงานประจำปีและแบบแสดงรายการข้อมูลประจำปี
  (แบบ 56-1)

  5.3.5 การบริหารความเสี่ยง (Risk Management)

  บริษัทมีนโยบายในการกำหนดให้การบริหารความเสี่ยง เป็นส่วนหนึ่งของการบริหารจัดการ
  เพื่อให้วัตถุประสงค์ เป้าหมาย และแผนกลยุทธ์ต่างๆ ของบริษัท
  สามารถปฏิบัติได้บรรลุตามที่ได้ตั้งไว้
  โดยผู้บริหารและพนักงานทุกคนในบริษัทเป็นเจ้าของความเสี่ยง
  และมีหน้าที่ในการประเมินความเสี่ยงของแต่ละหน่วยงานและกระบวนการทำงาน
  ประเมินประสิทธิภาพของมาตรการควบคุมที่มีอยู่
  พร้อมทั้งนำเสนอแผนงานและวิธีการในการลดความเสี่ยง ทั้งนี้
  การบริหารความเสี่ยงในแต่ละด้านสามารถดูรายละเอียดได้จากหน้า 3-4 และ 106

5.4 การประชุมคณะกรรมการ (Board of Directors’ Meetings)

โดยปกติ บริษัทกำหนดให้มีการประชุมคณะกรรมการไตรมาสละ 1 ครั้ง เป็นอย่างน้อย
หรือประธานกรรมการจะพิจารณาเห็นสมควรเรียกประชุมเป็นวาระพิเศษเพิ่มเติมตามความจำเป็น
และจะมีการกำหนดตารางการประชุมคณะกรรมการวาระปกติไว้เป็นการล่วงหน้า
โดยบริษัทจะจัดส่งเอกสารที่ใช้ประกอบวาระการประชุมคณะกรรมการที่เพียงพอ
พร้อมหนังสือเชิญประชุม โดยระบุอย่างชัดเจนว่าเป็นเรื่องที่จะเสนอเพื่อทราบ เพื่ออนุมัติ
หรือเพื่อพิจารณา แล้วแต่กรณี ให้แก่กรรมการทุกท่านก่อนการประชุมไม่น้อยกว่า 7 วัน
เพื่อให้คณะกรรมการ ได้มีเวลาศึกษาข้อมูลก่อนการประชุม ในระหว่างการประชุม
ประธานคณะกรรมการจะสนับสนุนให้มีการพิจารณาประเด็นต่างๆ
โดยจัดสรรเวลาอย่างเพียงพอแก่ผู้บริหารที่เกี่ยวข้องในการนำเสนอรายละเอียด

ในปี 2550 คณะกรรมการมีกำหนดประชุมตามวาระปกติ 4 ครั้ง การประชุมวาระพิเศษ 7 ครั้ง
รวมทั้งสิ้น 11 ครั้ง
สามารถประมวลจำนวนครั้งในการเข้าร่วมประชุมของกรรมการบริษัทแต่ละท่านได้ดังนี้

+-----------------------------+---------+--------+---------+---------+
| รายชื่อ                       | วาระการ | การเ   |         |         |
|                             |         | ข้าร่วมป |         |         |
|                             |         | ระชุม/ก |         |         |
|                             |         | ารประช |         |         |
|                             |         | ุมทั้งหมด |         |         |
|                             |         | (ครั้ง)  |         |         |
+-----------------------------+---------+--------+---------+---------+
|                             | ดำร     | ว      | ว       | รวม     |
|                             | งตำแหน่ง | าระปกติ | าระพิเศษ |         |
+-----------------------------+---------+--------+---------+---------+
|   1. นายมีชัย วีระไวทยะ        | 25      | 1      | 2       | 3       |
|                             | 47-2550 |        |         |         |
+-----------------------------+---------+--------+---------+---------+
|   (ลาออกมีผลตั้งแต่วันที่ 16/3/50) |         |        |         |         |
+-----------------------------+---------+--------+---------+---------+
|   ดาตุ๊ก ไซม่อน ชิม คอง ยิบ      | 25      | 2      | 1       | 3       |
|                             | 50-2551 |        |         |         |
+-----------------------------+---------+--------+---------+---------+
|                             |         |        |         |         |
| (เข้ารับตำแหน่งแทนนายมีชัยเมื่อวันที่ |         |        |         |         |
|   25/4/50)                  |         |        |         |         |
+-----------------------------+---------+--------+---------+---------+
|   2. นายวัง ต้า เลียง          | 25      | 4      | 1       | 5       |
|                             | 50-2553 |        |         |         |
+-----------------------------+---------+--------+---------+---------+
|   3. นายสงคราม กระจ่างเนตร์   | 25      | 1      | 2       | 3       |
|                             | 49-2552 |        |         |         |
+-----------------------------+---------+--------+---------+---------+
|   (ลาออกมีผลตั้งแต่วันที่ 16/3/50) |         |        |         |         |
+-----------------------------+---------+--------+---------+---------+
|   รศ. ดร. ปรีชา จรุงกิจอนันต์    | 25      | 2      | 3       | 5       |
|                             | 50-2552 |        |         |         |
+-----------------------------+---------+--------+---------+---------+
|   (เข                       |         |        |         |         |
| ้ารับตำแหน่งแทนนายสงครามเมื่อวันที่ |         |        |         |         |
|   14/6/50)                  |         |        |         |         |
+-----------------------------+---------+--------+---------+---------+
|   4. นางศรุดา แจ้งศิริเจริญ      | 25      | 1      | 2       | 3       |
|                             | 48-2551 |        |         |         |
+-----------------------------+---------+--------+---------+---------+
|   (ลาออกมีผลตั้งแต่วันที่ 16/3/50) |         |        |         |         |
+-----------------------------+---------+--------+---------+---------+
|   นายบรรจง จิตต์แจ้ง           | 25      | 2      | 3       | 5       |
|                             | 50-2551 |        |         |         |
+-----------------------------+---------+--------+---------+---------+
|   (                         |         |        |         |         |
| เข้ารับตำแหน่งแทนนางศรุดาเมื่อวันที่ |         |        |         |         |
|   14/6/50)                  |         |        |         |         |
+-----------------------------+---------+--------+---------+---------+
|   5. นายฐานทัต พุทธสุวรรณ      | 25      | 1      | 2       | 3       |
|                             | 47-2550 |        |         |         |
+-----------------------------+---------+--------+---------+---------+
|   (ลาออกมีผลตั้งแต่วันที่ 16/3/50) |         |        |         |         |
+-----------------------------+---------+--------+---------+---------+
|   ดร. อาจอง ชุมสาย ณ อยุธยา   | 25      | 1      | 3       | 4       |
|                             | 50-2551 |        |         |         |
+-----------------------------+---------+--------+---------+---------+
|   (เ                        |         |        |         |         |
| ข้ารับตำแหน่งแทนนายฐานทัตเมื่อวันที่ |         |        |         |         |
|   10/8/50)                  |         |        |         |         |
+-----------------------------+---------+--------+---------+---------+
|   6. นายวัง ชาง ยิง           | 25      | 4      | 4       | 8       |
|                             | 49-2552 |        |         |         |
+-----------------------------+---------+--------+---------+---------+
|   7. นายสมชัย จงสวัสดิ์ชัย       | 25      | 4      | 7       | 11      |
|                             | 50-2553 |        |         |         |
+-----------------------------+---------+--------+---------+---------+
|   8. นายอำพล สิมะโรจนา       | 25      | 4      | 7       | 11      |
|                             | 50-2553 |        |         |         |
+-----------------------------+---------+--------+---------+---------+
|   9. นางสาวอัญชลี สืบจันทศิริ     | 25      | 4      | 7       | 11      |
|                             | 49-2552 |        |         |         |
+-----------------------------+---------+--------+---------+---------+

รายงานการประชุมได้มีการจัดทำเป็นลายลักษณ์อักษรซึ่งครอบคลุมทุกประเด็น เนื้อหา และความเห็น
และหลังจากที่ผ่านการรับรองจากที่ประชุมก็จะถูกจัดเก็บไว้พร้อมสำหรับกรรมการและผู้ที่เกี่ยวข้องตรวจสอบได้

เนื่องจากกรรมการที่ไม่เป็นผู้บริหาร เพิ่งได้รับการแต่งตั้งครบเมื่อเดือนสิงหาคม 2550
ดังนั้นจึงยังไม่มีโอกาสได้ประชุมกันเองโดยไม่มีกรรมการบริหารร่วมอยู่ด้วย

บริษัทยังไม่ได้มีการกำหนดชัดเจนถึงจำนวนบริษัทสูงสุดที่ประธานกรรมการ กรรมการ
หรือกรรมการผู้จัดการจะดำรงตำแหน่งได้ แต่จากข้อมูลที่ตลาดหลักทรัพย์แห่งประเทศไทยมีหนังสือ
เลขที่ บจ. (ว) 50/2549 ลงวันที่ 29 กันยายน 2549
ซึ่งศูนย์พัฒนาการกำกับดูแลกิจการบริษัทจดทะเบียนได้ให้ความเห็นว่า
กรรมการบริษัทจดทะเบียนควรดำรงตำแหน่งกรรมการในบริษัทจดทะเบียนไม่เกิน 5 บริษัท
ในขณะที่แนวทางของต่างประเทศ นั้นแบ่งเป็น 3 กรณีคือ กรณีที่เป็นกรรมการที่เป็นผู้บริหาร
(Executive Director - ED) หรือ Full Time Director ให้ดำรงตำแหน่งได้ไม่เกิน 4
บริษัท กรณีที่เป็นกรรมการที่ไม่เป็นผู้บริหาร (Non-Executive Director – NED)
หรือกรรมการอาชีพ (Chartered Director) ให้ดำรงตำแหน่งได้ไม่เกิน 6 บริษัท
และกรณีที่เป็นประธานกรรมการ ให้ดำรงตำแหน่งได้เพียง 1 บริษัท

อย่างไรก็ตาม เมื่อพิจารณาจากจำนวนครั้งที่กรรมการแต่ละท่านเข้าร่วมประชุมแล้ว
บริษัทเห็นว่ากรรมการส่วนใหญ่ยังสามารถเข้าร่วมประชุมคณะกรรมการได้อย่างสม่ำเสมอ

นอกจากนั้นบริษัทยังไม่ได้มีการกำหนดจำนวนวาระที่จะดำรงตำแหน่งติดต่อกันได้นานที่สุด
ทั้งของกรรมการและกรรมการตรวจสอบ
รวมถึงการกำหนดนโยบายและวิธีปฏิบัติในการไปดำรงตำแหน่งกรรมการที่บริษัทอื่นของผู้บริหารระดับสูง
อย่างไรก็ตาม ในปัจจุบันยังไม่มีผู้บริหารท่านใดไปดำรงตำแหน่งกรรมการในบริษัทอื่น
ยกเว้นบริษัทย่อย

5.5 การประเมินตนเองของคณะกรรมการ (Board Self Assessment)

คณะกรรมการได้จัดให้มีการประเมินผลการปฏิบัติงานด้วยตนเอง
ตามแบบการประเมินของศูนย์พัฒนาการกำกับดูแลกิจการบริษัทจดทะเบียน
โดยได้มีการประเมินผลการปฏิบัติงานของปี 2550 เป็นปีแรก ในการประชุมคณะกรรมการครั้งที่
1/2551 เมื่อวันที่ 28 กุมภาพันธ์ 2551
อย่างไรก็ตามการประเมินดังกล่าวไม่ได้มุ่งเน้นไปที่กรรมการท่านใดท่านหนึ่งเป็นรายบุคคล

6.  ค่าตอบแทนกรรมการและผู้บริหาร (Remuneration for Directors and the
    Management)

คณะกรรมการพิจารณาค่าตอบแทน ซึ่งประกอบด้วยกรรมการอิสระ 2 ท่าน และกรรมการบริหาร 1
ท่าน
เป็นผู้ทำหน้าที่พิจารณาหลักเกณฑ์ในการจ่ายและรูปแบบค่าตอบแทนของกรรมการและผู้บริหารระดับสูง
เพื่อเสนอความเห็นต่อคณะกรรมการ โดยคณะกรรมการเป็นผู้อนุมัติค่าตอบแทนของผู้บริหารระดับสูง
และที่ประชุมผู้ถือหุ้นเป็นผู้อนุมัติค่าตอบแทนของกรรมการ
ทั้งนี้ค่าตอบแทนที่กำหนดจะพิจารณาให้เพียงพอที่จะจูงใจและรักษากรรมการที่มีคุณภาพตามที่บริษัทต้องการ
โดยจะหลีกเลี่ยงการจ่ายที่เกินสมควร นอกจากนั้น
จะเปรียบเทียบได้กับบริษัทอื่นที่อยู่ในอุตสาหกรรมเดียวกัน ประสบการณ์ ภาระหน้าที่
ขอบเขตของบทบาทและความรับผิดชอบ รวมถึงประโยชน์ที่จะได้รับจากกรรมการแต่ละท่าน
ส่วนค่าตอบแทนผู้บริหาร
จะเป็นไปตามหลักเกณฑ์และนโยบายที่คณะกรรมการพิจารณาค่าตอบแทนกำหนด
ระดับค่าตอบแทนเป็นเงินเดือน โบนัส และผลตอบแทนจูงใจในระยะยาว
ควรจะต้องสอดคล้องกับผลงานของบริษัท และผลการปฏิบัติงานของผู้บริหารแต่ละคน
เพื่อประโยชน์สูงสุดของบริษัท

ในปี 2550 คณะกรรมการบริษัท และผู้บริหารได้รับค่าตอบแทนดังนี้

-   ประธานกรรมการ และคณะกรรมการ ได้รับค่าตอบแทนเป็นจำนวนเงินรวมทั้งปี 2,690,594
    บาท (ในปี 2549 : 3,034,000 บาท) โดยมีกำหนดจ่ายปีละ 2 ครั้ง ในเดือนมิถุนายน
    และธันวาคม บริษัทไม่มีการจ่ายค่าตอบแทนอื่นๆ ให้กับกรรมการ ยกเว้น ค่าตั๋วเครื่องบิน
    และที่พัก สำหรับกรรมการที่เป็นชาวต่างประเทศที่เข้าร่วมประชุมคณะกรรมการ
    และการทำประกัน Director Liability สำหรับกรรมการทั้งคณะ

-   กรรมการบริษัทฯ ที่เป็นกรรมการบริษัทย่อยของบริษัท ได้รับค่าตอบแทนเป็นจำนวนเงินรวมทั้งปี
    2,510,226 บาท ( ในปี 2549 : 2,970,000 บาท)

-   คณะกรรมการตรวจสอบ จำนวน 3 ท่าน ได้รับค่าตอบแทนเป็นจำนวนเงินรวมทั้งปี 595,796
    บาท (ในปี 2549 : 804,000 บาท) โดยมีกำหนดจ่ายปีละ 2 ครั้ง ในเดือนมิถุนายน
    และธันวาคม

-   ผู้บริหารระดับสูงของบริษัท ได้รับค่าตอบแทนเป็นจำนวนเงินรวม 67,166,440 บาท (ในปี
    2549 : 74,937,800 บาท) โดยมีค่าตอบแทนอื่นฯ ได้แก่ รถประจำตำแหน่ง
    ค่าใช้จ่ายเกี่ยวกับรถประจำตำแหน่ง ค่ารักษาพยาบาล ค่าประกันอุบัติเหตุ

  ------------------------------- -------------------- -------------------
  ตำแหน่ง                          จำนวนผู้บริหารในแต่ละปี   

                                  2550                 2549

  กรรมการผู้จัดการ                   1                    1

  กรรมการบริหาร                    2                    2

  ผู้จัดการฝ่าย                       6                    4

  รวม                             9                    7
  ------------------------------- -------------------- -------------------

5.7 การพัฒนากรรมการและผู้บริหาร (Board and Management Training)

บริษัทได้จัดให้กรรมการ และผู้บริหารของบริษัท ได้เข้ารับการอบรม
และสัมมนาในหัวข้อที่เกี่ยวข้องกับกรรมการและผู้บริหารแต่ละท่านอย่างต่อเนื่อง
โดยเฉพาะการเข้าอบรม DCP ของสมาคมกรรมการไทย เพื่อส่งเสริมให้กรรมการบริษัทมีความรู้
ความเข้าใจ ในกฎเกณฑ์ และข้อกำหนดต่างๆ ในการเป็นกรรมการของบริษัทจดทะเบียน

ในกรณีที่มีกรรมการใหม่ บริษัทจะจัดให้มีการเยี่ยมชมโรงงาน เพื่อดูกระบวนการผลิตสินค้าของบริษัท
รวมถึงการแนะนำถึงลักษณะธุรกิจและภาพรวมการดำเนินธุรกิจของบริษัท และบริษัทย่อย

บริษัทมีการวางแผนการสืบทอดงาน โดยการรับพนักงานในตำแหน่ง Management Trainee
เพื่อพัฒนาความรู้ ความสามารถ ให้เป็นผู้บริหารของบริษัท อย่างไรก็ตาม
แผนดังกล่าวยังไม่มีการกำหนดให้ชัดเจน เนื่องจากบริษัทเพิ่งริเริ่มดำเนินการในปี 2550

นอกจากนี้ในกรณีที่กรรมการผู้จัดการไม่สามารถปฏิบัติหน้าได้ก็มีการกำหนดให้ผู้จัดการฝ่าย
ซึ่งเป็นผู้บริหารระดับรองลงมาเป็นผู้มีหน้าที่รับผิดชอบแทน

  5) การดูแลเรื่องการใช้ข้อมูลภายใน

บริษัทฯมีนโยบายและวิธีการดูแลผู้บริหารในการใช้ข้อมูลภายในเพื่อเป็นประโยชน์ส่วนตนดังนี้

1.  ให้ความรู้แก่กรรมการและผู้บริหาร เกี่ยวกับหน้าที่ที่ต้องรายงานการถือครองหลักทรัพย์ของตน
    คู่สมรส และบุตรที่ยังไม่บรรลุนิติภาวะ
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535
    และตามข้อกำหนดของตลาดหลักทรัพย์แห่งประเทศไทย

2.  ให้ผู้บริหารของบริษัทฯรายงานการถือครองหลักทรัพย์ต่อคณะกรรมการของบริษัทฯทุกไตรมาสที่มีการประชุมคณะกรรมการ

3.  แจ้งให้ผู้บริหารที่ได้รับทราบข้อมูลภายในที่มีสาระสำคัญ มิให้เปิดเผยข้อมูลดังกล่าวแก่ผู้อื่น
    รวมถึงผลกระทบที่อาจจะเกิดขึ้นกับหลักทรัพย์ของบริษัทฯ
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535
    ที่ผู้บริหารท่านนั้นจะได้รับหากมีการฝ่าฝืน

4.  ห้ามมิให้ผู้บริหารมีการซื้อขายหลักทรัพย์ของบริษัทฯในช่วง 1
    เดือนก่อนที่งบการเงินจะเผยแพร่ต่อสาธารณะชน

6)  บุคลากร

จำนวนพนักงาน

  ณ วันที่ 31 ธันวาคม พ.ศ. 2550 บริษัทฯ มีพนักงานทั้งหมดดังนี้

  พนักงานประจำสำนักงานใหญ่ 110 คน

  พนักงานประจำโรงงานบางปู 310 คน

  พนักงานประจำโรงงานตรัง 90 คน

  รวมทั้งหมด 510 คน

ผลตอบแทนรวมและลักษณะผลตอบแทนที่ให้กับพนักงาน

พนักงานสำนักงานจะได้รับผลตอบแทนในรูปของเงินเดือน เงินกองทุนสำรองเลี้ยงชีพ และโบนัส

พนักงานขายจะได้รับผลตอบแทนในรูปของเงินเดือน เงินกองทุนสำรองเลี้ยงชีพ ค่าคอมมิชชั่น เบี้ยเลี้ยง ค่าน้ำมันรถ ค่าเบี้ยประกันรถ ค่ายางรถ และโบนัส

พนักงานโรงงานจะได้รับผลตอบแทนในรูปของเงินเดือนหรือค่าแรง เงินกองทุนสำรองเลี้ยงชีพ ค่าล่วงเวลา เบี้ยเลี้ยง เบี้ยขยัน และโบนัส

ผลตอบแทนรวมของพนักงานทั้งหมดเป็นจำนวนเงินทั้งสิ้น 205 ล้านบาท

  นโยบายในการพัฒนาพนักงาน

เนื่องจากบริษัทฯ ได้ผ่านการรับรองมาตรฐาน ISO 9001 : 2000 และ ISO 14001
อีกทั้งผ่านการรับรองระบบประกันคุณภาพด้านความปลอดภัยของอาหาร (HACCP)
และการรับรองระบบมาตรฐานหลักเกณฑ์วิธีการที่ดีในการผลิตอาหาร (GMP : Good
Manufacturing Practices) นอกจากนี้ บริษัทฯ
ยังให้ความสำคัญกับการปฏิบัติงานตามโครงการแนวทางการปรับปรุงโรงงานที่จังหวัดตรัง
ให้เป็นโรงงานสีเขียว โดยร่วมกับสถาบันสิ่งแวดล้อมไทย อีกทั้งในปี 2550
บริษัทได้รับการรับรองระบบ OHSAS 18001
ซึ่งว่าด้วยระบบการจัดการอาชีวอนามัยและความปลอดภัยจากการทำงาน
ครอบคลุมแนวทางในการลดและควบคุมความเสี่ยงอันตรายต่อพนักงานและผู้เกี่ยวข้อง
ตลอดจนผลกระทบที่อาจเกิดขึ้นต่อชุมชนใกล้เคียง

ทั้งนี้จากระบบประกันคุณภาพดังกล่าว บริษัทฯได้มีการจัดฝึกอบรมให้กับพนักงานในการทำงาน
รวมไปถึงการพัฒนาให้พนักงานมีทักษะ และความรู้ความสามารถในการทำงานอย่างต่อเนื่อง

  นอกจากนั้น เพื่อให้องค์กรมีการเติบโตอย่างแข็งแรงและประสบความสำเร็จ
  บริษัทจึงได้เชิญอาจารย์ผู้เชี่ยวชาญเข้ามาพัฒนาและอบรมผู้บริหารตลอดจนถึงพนักงานในกลุ่มบริษัทเพื่อให้บริษัทบรรลุเป้าหมายในการสร้างวัฒนธรรมองค์กรระยะยาว
  ซึ่งมีลักษณะสำคัญดังต่อไปนี้

1.  รับผิดชอบในงานจนสำเร็จ (Accountability)

1.  ทัศนคติ “เราทำได้”  (“Can-do” attitude)

2.  ทำงานเป็นทีม (Teamwork)

3.  พัฒนาอย่างต่อเนื่อง (Continuous improvement)

4.  เอาใจใส่พนักงาน (Take care of people)